Netiesų hidrografinis draustinis

Netiesų hidrografinis draustinis – saugoma gamtos teritorija pietų Lietuvoje, Varėnos rajone, Dzūkijos nacionaliniame parke, 3,5 km į šiaurės vakarus nuo Merkinės, prie Netiesų kaimo.

Draustinis apima Apsingės slėnį ir visą Kempės upelio baseiną su išskirtiniu Netiesų miško ežerėlių hidrografiniu kompleksu. Ypač vertingos Kempės slėnio šaltiniuotos pelkės, kuriose yra daugelio retų augalų rūšių buveinės (raudonoji gegūnė, baltijinė gegūnė, gelsvoji gegūnė, dėmėtoji gegūnė, dvilapis purvuolis, pelkinė lanksva, mėlynasis palemonas, pelkinė uolaskėlė, pelkinė žilė). Slėnio šlaite prie Rudnios auga itin reta miškinė plikaplaiskė. Taip pat slėnio šlaituose auga kalninė arnika, prie Pakampio ežero – miškinė lelija. Draustinyje saugoma visa Netiesų hidrografinė struktūra su šaltiniais ir ekosistemimis.Algimantas Černiauskas, Mindaugas Lapelė. Didžiųjų girių apsupty. Vilnius: Gamtos pasaulis, 2012, p. 140–141.

 Šaltiniai 

Kategorija:Dzūkijos nacionalinis parkas
Kategorija:Lietuvos hidrografiniai draustiniai